2000/626/EY: Komission päätös, tehty 13 päivänä lokakuuta 2000, klotsolinaatin sisällyttämättä jättämisestä neuvoston direktiivin 91/414/ETY liitteeseen I ja tätä tehoainetta sisältäville kasvinsuojeluaineille annettujen lupien peruuttamisesta (tiedoksiannettu numerolla K(2000) 3007) (ETA:n kannalta merkityksellinen teksti)



Virallinen lehti nro L 263 , 18/10/2000 s. 0032 - 0033



Komission päätös, tehty 13 päivänä lokakuuta 2000, klotsolinaatin sisällyttämättä jättämisestä neuvoston direktiivin 91/414/ETY liitteeseen I ja tätä tehoainetta sisältäville kasvinsuojeluaineille annettujen lupien peruuttamisesta (tiedoksiannettu numerolla K(2000) 3007) (ETA:n kannalta merkityksellinen teksti) (2000/626/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 97/73/EY(2), ottaa huomioon kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92(3), sellaisena kuin se on viimeksi muutettuna asetuksella (EY) N:o 1199/97(4), ja erityisesti sen 7 artiklan 3 a kohdan b alakohdan, sekä katsoo seuraavaa: (1) Komission asetuksessa (EY) N:o 933/94(5), sellaisena kuin se on viimeksi muutettuna asetuksella (EY) N:o 2230/95(6), vahvistetaan kasvinsuojeluaineiden tehoaineet ja nimetään raportoivat jäsenvaltiot asetuksen (ETY) N:o 3600/92 soveltamiseksi sekä yksilöidään ilmoituksen tekijä kunkin tehoaineen osalta. (2) Klotsolinaatti on yksi direktiivin 91/414/ETY 8 artiklan 2 kohdassa säädetyn työohjelman ensimmäiseen vaiheeseen kuuluvista 90 tehoaineesta. (3) Kreikka, joka on nimetty raportoivaksi jäsenvaltioksi, toimitti asetuksen (ETY) N:o 3600/92 7 artiklan 1 kohdan c alakohdan mukaisesti 3 päivänä marraskuuta 1997 komissiolle arviointikertomuksen tiedoista, jotka se oli saanut ilmoituksen tekijältä kyseisen asetuksen 6 artiklan 1 kohdan mukaisesti. (4) Jäsenvaltiot ja komissio tarkastelivat toimitettua kertomusta uudelleen pysyvässä kasvinsuojelukomiteassa. Uudelleentarkastelu saatiin päätökseen 30 päivänä marraskuuta 1999 klotsolinaattia koskevana komission tarkastelukertomuksena asetuksen (ETY) N:o 3600/92 7 artiklan 6 kohdan mukaisesti. (5) Arvioinnista käy ilmi, että toimitetut tiedot eivät osoita kyseistä tehoainetta sisältävien torjunta-aineiden täyttävän direktiivin 91/414/ETY 5 artiklan 1 kohdan a ja b alakohdan ja 5 artiklan 2 kohdan b alakohdan vaatimuksia. (6) Ilmoituksen tekijä ilmoitti komissiolle ja raportoivalle jäsenvaltiolle, ettei se halunnut enää osallistua tätä tehoainetta koskevaan työohjelmaan. Lisätietoja, joita edellytetään direktiivin 91/414/ETY vaatimusten täyttämiseksi kokonaisuudessaan, ei näin ollen toimiteta. (7) Tämän vuoksi kyseistä tehoainetta ei voida sisällyttää direktiivin 91/141/ETY liitteeseen I. (8) Olemassa olevien varastojen hävittämiselle, säilyttämiselle, markkinoille saattamiselle ja käytölle olisi asetettava määräaika direktiivin 91/414/ETY 4 artiklan 6 kohdan säännösten mukaisesti. (9) Tällä päätöksellä ei rajoiteta komission kyseisen tehoaineen osalta mahdollisesti myöhemmin neuvoston direktiivin 79/117/ETY(7) mukaisesti toteuttamia toimia. (10) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Klotsolinaattia ei sisällytetä direktiivin 91/414/ETY liitteessä I olevaan tehoaineiden luetteloon. 2 artikla Jäsenvaltioiden on varmistettava, että 1) klotsolinaattia sisältävien kasvinsuojeluaineiden luvat peruutetaan kuuden kuukauden kuluessa tämän päätöksen hyväksymispäivästä; 2) tämän päätöksen hyväksymispäivästä alkaen klotsolinaattia sisältäville kasvinsuojeluaineille ei myönnetä lupia eikä lupia uusita direktiivin 91/414/ETY 8 artiklan 2 kohdassa säädetyn poikkeuksen mukaisesti. 3 artikla Jäsenvaltioiden on asetettava olemassa olevien varastojen hävittämiselle, säilyttämiselle, markkinoille saattamiselle ja käytölle direktiivin 91/414/ETY 4 artiklan 6 kohdan säännösten mukaisesti mahdollisimman lyhyt määräaika, joka päättyy viimeistään kahdeksantoista kuukauden kuluttua tämän päätöksen hyväksymispäivästä. 4 artikla Tämä päätös on osoitettu kaikille jäsenvaltioille. Tehty Brysselissä 13 päivänä lokakuuta 2000. Komission puolesta David Byrne Komission jäsen (1) EYVL L 230, 19.8.1991, s. 1. (2) EYVL L 353, 24.12.1997, s. 26. (3) EYVL L 366, 15.12.1992, s. 10. (4) EYVL L 170, 28.6.1997, s. 19. (5) EYVL L 107, 28.4.1994, s. 8. (6) EYVL L 225, 22.9.1995, s. 1. (7) EYVL L 33, 8.2.1979, s. 36.